  Анжелика Тихонова корреспондент 27-28 гудырикошконэ Удмуртиын Мултан уж йылпумъяськем дырысен 125 ар тырмонлы (1892-1896 аръёсы) сӥзем «Мултанское дело: истоки, уроки, исторические последствия» огъяросси научно-практической конференци ортчоз. Со сярысь элькунысь йӧскалык политикая министерстволэн пресс-службаез ивортӥз. Конференцилэн нырысетӥ нуналэз Ижкарын Калыкъёслэн эшъяськон юртазы ортчоз. Отын Удмуртиысь, Казаньысь, Нижний Новгородысь, Санкт-Петербургысь но Москваысь пыриськисьёс докладъёссэс лыдӟозы. Соосты  кылзыны-учкыны луоз. Нош кыкетӥ нуналэз Кизнер ёросысь Короленко черкогуртын (азьвыл Вуж Мултон) радъяськоз. Мылкыд карисьёс Дун-чылкыт Инмар Анайлэн Успеньеезлы сӥзем черклэсь престолзэ вӧсям дырысен 160 ар тырмонлы сӥзем Божественной литургие пыриськыны, В. Г. Короленко нимо «Вуж Мултан» музей-юртэ пыраны быгатозы. Озьы ик куноос театрализованной возьматонэ пыриськозы но черк котырысь улмо садэ писпуос мерттозы.Валерий Митрофанов кивалтэм улсын кырӟалоз (кивалтӥсез Валерий Митрофанов). XIX даурын ӵаш поттэм суд ужлы «Terra Удмуртия» ӵектосмылэн огез выпускез сӥземын.  Мултан уж – кызьы удмуртъёсты янгыше уськытон быдэс Росси империез зуркатӥз Тодэ вайытом, Сьӧлтаын Сибыр трактлы сӥзем парк лэсьтӥзы.  Тегъёс: Мерлык Удмуртия история удмуртъёс Мултануж  